**APSTIPRINĀTS**

Višķu sociālas aprūpes centra

iepirkuma komisijas

2017. gada. 16.novembra sēdes lēmumu,

Komisijas sēdes protokols Nr.1

**Iepirkuma**

**„Specializēta mikroautobusa iegāde**

**personām ar īpašām vajadzībām pārvadāšanai Višķu sociālās aprūpes centrā”**

**NOLIKUMS**

**identifikācijas Nr. Višķu SAC 2017/2**

*/Publisko iepirkuma likuma 9. panta kārtībā/*

Daugavpils novadā

2017

# Vispārīgā informācija

* 1. Iepirkuma identifikācijas numurs- **Višķu SAC 2017/2**
  2. Pasūtītājs:

Višķu sociālās aprūpes centrs,

Reģistrācijas numurs 90000048330

“Rūpes”, Višķu tehnikums, Višķu pagasts, Daugavpils novads, LV-5481

Kontaktinformācija: tālrunis: 65440900

e-pasta adrese: [sac@viski.lv](mailto:sac@viski.lv)

Iepirkumu organizē un realizē ar Višķu sociālās aprūpes centra direktores 2017.gada 03.novembra rīkojumu Nr. 2.3./22 apstiprināta Iepirkuma komisija.

* 1. Pasūtītāja pilnvarotā kontaktpersona:
     1. Nolikuma izskaidrošanai:

|  |  |
| --- | --- |
| ***Vārds, uzvārds:*** | Andris Pļaskota |
| ***Amats*** | Daugavpils novada domes Juridiskās nodaļas vadītājs |
| ***Adrese:*** | Rīgas iela 2, Daugavpils, LV 5401 |
| ***Tālrunis:*** | 654 22233 |
| ***Fakss:*** | 654 76810 |
| ***E-pasta adrese:*** | [andris.plaskota@dnd.lv](mailto:andris.plaskota@dnd.lv) |

* + 1. Tehniskās specifikācijas izskaidrošanai:

|  |  |
| --- | --- |
| ***Vārds, uzvārds:*** | Jurijs Trifanovs |
| ***Amats*** | Višķu sociālās aprūpes centra saimniecības vadītājs |
| ***Adrese:*** | “Rūpes”, Višķu tehnikums, Višķu pagasts, Daugavpils novads, LV-5481 |
| ***Tālrunis:*** | 29461570 (8 00- 16 30) |
| ***E-pasta adrese:*** | [sac@viski.lv](mailto:sac@viski.lv) |

* 1. Informācija par iepirkuma priekšmetu
     1. Iepirkuma priekšmets ir **specializēta mikroautobusa iegāde personām ar īpašām vajadzībām pārvadāšanai Višķu sociālās aprūpes centrā**, atbilstoši iepirkuma Nolikuma (turpmāk – Nolikums) Tehniskās specifikācijas prasībām.
     2. CPV kods: 34114300-2 Sociālās palīdzības dienestu transportlīdzekļi
  2. Paredzamais piegādes termiņš – ne vēlāk kā 4 (četru) mēnešu laikā no līguma noslēgšanas brīža.
  3. Paredzamā līgumcena līdz 41 999 *euro* (ieverot visus piemērojamos nodokļus, izņemot pievienotās vērtības nodokli (PVN)).

# Nolikuma saņemšana un informācijas apmaiņa

* 1. Ar Nolikumu un tā pielikumiem pretendenti var iepazīties un saņemt tos Daugavpils novada domes mājas lapas [www.daugavpilsnovads.lv](http://www.daugavpilsnovads.lv), sadaļā „Iepirkumi” <https://www.daugavpilsnovads.lv/pasvaldiba/iepirkumi_saraksts/>.
  2. Lejupielādējot Iepirkuma nolikumu, ieinteresētais piegādātājs uzņemas atbildību sekot līdzi turpmākām izmaiņām Iepirkuma noteikumos, kā arī Iepirkuma komisijas sniegtajām atbildēm uz ieinteresēto piegādātāju jautājumiem, kas tiek publicētas Pasūtītāja interneta mājas lapā pie Iepirkuma nolikuma.
  3. Iepirkuma komisija pēc pretendenta pieprasījuma sniedz papildu informāciju par Nolikumu, ja pieprasījums rakstiski iesniegts atbilstoši Publisko iepirkumu likumam.
  4. Saziņa starp Pasūtītāju un ieinteresētajiem piegādātājiem iepirkuma ietvaros notiek Latvijas valsts valodā, rakstiski, pa pastu, faksu vai e-pastu. Pa e-pastu saņemtā informācija uzskatāma par saņemtu, ja Pasūtītāja kontaktpersona nosūtījusi apstiprinošu e-pasta atbildes vēstuli tās sūtītājam vienas darba dienas laikā.
  5. Informācijas pieprasījums iepirkuma priekšmeta jautājumos (piemēram, jautājumu e-pastā) jānosūta 1.3.punktā norādītajai kontaktpersonai.
  6. Ja pretendents ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju tīmekļvietnē pie iepirkuma nolikuma, norādot arī uzdoto jautājumu.
  7. Mutvārdos sniegtā informācija iepirkuma procedūras ietvaros nav saistoša.

# Piedāvājuma iesniegšanas vieta, datums, laiks un kārtība

3.1. Piedāvājumus jāievieto aizlīmētā aploksnē vai cita veida necaurspīdīgā iepakojumā tā, lai tajā iekļautā informācija nebūtu redzama un pieejama līdz piedāvājumu atvēršanas brīdim.

3.2. Piedāvājumu jāiesniedz Višķu sociālās aprūpes centram līdz **2017.gada 04.decembrim plkst. 9.00** “Rūpes”, Višķu tehnikums, Višķu pagasts, Daugavpils novads, LV-5481, iesniedzot personīgi vai atsūtot pa pastu. Darba laiks: 8 00 – 16 00 . Pasta sūtījumam jābūt nogādātam šajā apakšpunktā noteiktajā adresē līdz iepriekšminētajam termiņam.

3.3. Piedāvājumi, kas nav iesniegti noteiktajā kārtībā vai kas saņemti pēc norādītā iesniegšanas termiņa, netiek pieņemti (izskatīti) un neatvērti tiek atdoti vai nosūtīti atpakaļ iesniedzējam.

3.4. Pretendents var atsaukt (iesniedzot rakstveida iesniegumu) vai mainīt savu piedāvājumu līdz piedāvājumu iesniegšanas termiņa beigām, ierodoties personīgi Višķu sociālās aprūpes centrā, “Rūpes”, Višķu tehnikumā, Višķu pagastā, Daugavpils novadā. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkumā. Piedāvājuma mainīšanas gadījumā pretendents iesniedz jaunu piedāvājumu. Par piedāvājuma iesniegšanas laiku tiks uzskatīts otrā piedāvājuma iesniegšanas brīdis.

* 1. Pēc piedāvājumu iesniegšanas termiņa beigām pretendents nevar grozīt savu piedāvājumu.

3.6. Piedāvājumu atvēršanai nav paredzēta atklāta piedāvājumu atvēršanas sanāksme.

# Piedāvājuma noformēšana un iesniegšana

4.1. Pretendents sagatavo vienu piedāvājumu veidojošu dokumentu oriģinālu par visu iepirkuma priekšmetu.

4.2. Piedāvājums sastāv no Pretendenta pieteikuma dalībai Iepirkumā un atlases un kvalifikācijas dokumentiem; Tehniskā piedāvājuma; Finanšu piedāvājuma un iesniedzams vienā apvienotā sējumā.

4.3. Piedāvājumam jābūt noformētam atbilstoši Dokumentu juridiskā spēka likuma prasībām un Ministru kabineta 2010.gada 28.septembra noteikumiem Nr. 916 „Dokumentu izstrādāšanas un noformēšanas kārtība”.

4.4. Piedāvājuma dokumentiem jābūt savstarpēji caurauklotiem, sanumurētiem un jāatbilst pievienotajam satura radītājam, un apliecinātiem ar pretendenta amatpersonas parakstu, paraksta atšifrējumu, norādot cauraukloto lappušu skaitu.

4.5. Piedāvājumu jāsagatavo datorrakstā latviešu valodā. Kvalifikāciju apliecinoši dokumenti (piemēram, sertifikāti) var tikt iesniegti citā valodā. Citā valodā sagatavotajiem piedāvājuma dokumentiem jāpievieno pretendenta apliecināts tulkojums latviešu valodā atbilstoši Ministru kabineta 2000.gada 22.augusta noteikumu Nr.291 „Kārtība, kādā apliecināmi dokumentu tulkojumi valsts valodā” prasībām.

4.6. Piedāvājumā iekļautajiem dokumentiem jābūt skaidri salasāmiem, lai izvairītos no jebkādām šaubām un pārpratumiem, bez labojumiem un dzēsumiem.

4.7. Piedāvājumu paraksta pretendenta pārstāvis ar paraksta tiesībām vai tā pilnvarota persona.

4.8. Iesniedzamo dokumentu kopijas ar savu parakstu un uzņēmuma zīmogu apliecina iestādes vadītājs vai pilnvarotā persona.

4.9. Piedāvājumu pretendents iesniedz aizlīmētā un aizzīmogotā aploksnē, uz kuras norāda:

* + 1. pasūtītāja nosaukumu un juridisko adresi;
    2. pretendenta nosaukumu, juridisko adresi un kontaktinformāciju;
    3. atzīmi **„Piedāvājums iepirkumam „ Specializēta mikroautobusa iegāde**

**personām ar īpašām vajadzībām pārvadāšanai Višķu sociālās aprūpes centrā” identifikācijas numurs Višķu SAC 2017/2. Neatvērt līdz 2017.gada 04.decembra plkst. 9.00”**

4.10. Iesniedzot piedāvājumu, pretendents pilnībā piekrīt visiem Nolikuma noteikumiem.

* 1. Pretendents var iesniegt tikai vienu piedāvājumu par visu iepirkuma priekšmetu.

4.12. Piedāvājumi, kas iesniegti līdz piedāvājuma iesniegšanas termiņa beigām un piedalās iepirkuma procedūrā, netiek atdoti atpakaļ pretendentiem. Iepirkuma izbeigšanas gadījumā iesniegtie piedāvājumi netiek atdoti atpakaļ pretendentiem.

4.13. Ja pretendenta iesniegtais piedāvājums neatbilst Nolikuma 4.1. – 4.12. punktu prasībām, Komisija attiecīgā pretendenta piedāvājumu neizskata.

# Prasības pretendentiem

* 1. Pretendents, tai skaitā personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja pretendents piegādei plāno piesaistīt apakšuzņēmējus), normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā Latvijā vai ārvalstīs.
  2. Attiecībā uz pretendentu, kuram būtu piešķiramas līguma slēgšanas tiesības, nepastāv Publisko iepirkumu likuma 9.panta astotās daļas 1., 2., 3. vai 4. punktos noteiktie pretendentu izslēgšanas nosacījumi.
  3. Pretendentam, atbilstoši Ceļu satiksmes likuma 4.1 pantam, ir tiesības nodarboties ar transportlīdzekļa tirdzniecību un tam ir reģistrēta tirdzniecības vieta.

# Iesniedzamie dokumenti

* 1. Pretendenta parakstīts pieteikums dalībai iepirkumā (Nolikuma 1.Pielikums) jāiesniedz kopā ar šī nolikuma 6.2. – 6.6. apakšpunktos minētajiem dokumentiem, pievienojot satura rādītāju. Ja piedāvājumu iesniedz personu grupa, pieteikums dalībai iepirkumā jāparaksta visām personām, kas ietilpst personu grupā. Pieteikumam pievieno dokumentu, kas apliecina pārstāvja tiesības parakstīt pieteikumu pretendenta (personu grupā ietilpstošās personas) vārdā.
  2. Pilnvaras oriģināls, kas apliecina pilnvarotās personas tiesības parakstīt piedāvājumu, ja to paraksta pilnvarotā persona.
  3. Pretendentam jāiesniedz Ceļu satiksmes drošības direkcijas izsniegta transportlīdzekļu tirdzniecības vietas reģistrācijas apliecības kopija.
  4. Pretendenta tehniskais piedāvājums atbilstoši Nolikuma 2.pielikumam „Tehniskā specifikācija”.
  5. Pretendenta finanšu piedāvājums atbilstoši Nolikuma 3.pielikumam „Finanšu piedāvājuma forma”.

1. **Pretendentu kvalifikācijas pārbaude**
   1. Iepirkumu komisija veic pretendentu kvalifikācijas atbilstības pārbaudi, vērtējot iesniegtos dokumentus un/vai pārbaudot informāciju publiski pieejamos reģistros.
   2. Pretendenta piedāvājums tiek noraidīts, ja Pretendents neatbilst Nolikuma noteiktajām kvalifikācijas prasībām.
   3. Pretendenta piedāvājums tiek noraidīts, ja pretendentam tiek konstatēti Publisko iepirkumu likuma 9.panta astotā daļā minētie apstākļi.
2. **Tehniskais piedāvājums un piedāvājuma tehniskā atbilstības pārbaude**
   1. Tehnisko piedāvājumu sagatavo atbilstoši Nolikuma 2.pielikumam.
   2. Pēc Pretendenta kvalifikācijas pārbaudes Iepirkumu komisija veic pretendentu tehniskā piedāvājuma vērtēšanu.
   3. Pretendenta piedāvājums tiek noraidīts, ja Tehniskais piedāvājums neatbilst Nolikuma prasībām un Tehniskajai specifikācijai.
3. **Finanšu piedāvājums un finanšu piedāvājuma vērtēšana**
   1. Finanšu piedāvājums sastāv no aizpildītas finanšu piedāvājuma formas, saskaņā ar nolikuma 3.pielikumu.
   2. Līguma summai jābūt norādītai par visu iepirkuma apjomu.
   3. Līguma summu jānorāda euro, un līguma summā ir jāiekļauj visas nodevas, nodokļi un obligātie maksājumi, kas Pasūtītājam būs jāmaksā iepirkuma uzvarētajam saskaņā ar līgumu.
   4. Finanšu piedāvājumā jābūt iekļautām visām izmaksām, kas saistītas ar iepirkuma priekšmetu, kā arī jāietver pilnas izmaksas ar visiem riskiem, tai skaitā iespējamo sadārdzinājumu.
   5. Finanšu piedāvājumā līguma cenu norāda bez PVN, atsevišķi norādot pievienotās vērtības nodokli un kopējo summu, ieskaitot pievienotās vērtības nodokli.
   6. Pēc Pretendenta piedāvājuma atbilstības pārbaudes Iepirkumu komisija veic Pretendentu finanšu piedāvājumu vērtēšanu.
   7. Finanšu piedāvājumā pieļautās aritmētiskās kļūdas tiek labotas saskaņā ar Publisko iepirkumu likuma normatīvo regulējumu.
4. **Papildus pieprasāmā informācija** 
   1. Pamatojoties uz Publisko iepirkuma likumu, iepirkuma komisija, lai pārbaudītu, vai Pretendents nav izslēdzams no dalības iepirkumā Publisko iepirkuma likuma 9. panta astotās daļas 1. vai 2.punktā minēto apstākļu dēļ:
      1. attiecībā uz pretendentu (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju;
      2. par šī Nolikuma 5.1.punktā minētajiem faktiem – no uzņēmumu reģistra;
      3. par šī Nolikuma 5.2.punktā minēto faktu - no Valsts ieņēmumu dienesta. Pasūtītājs minēto informāciju no Valsts ieņēmumu dienesta ir tiesīgs saņemt, neprasot pretendenta piekrišanu;
      4. attiecībā uz ārvalstī reģistrētu vai pastāvīgi dzīvojošu pretendentu papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas šī Nolikuma 5.1. un 5.2.punktos noteiktie gadījumi. Termiņu izziņu iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.
   2. Pasūtītājs:
      1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 eiro;
      2. informē pretendentu par to, ka tam konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 eiro, un nosaka termiņu — 10 darbdienas pēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 eiro, iesniedz attiecīgi pretendenta vai tā pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to, ka attiecīgajai personai laikā pēc pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro. Ja noteiktajā termiņā minētie dokumenti nav iesniegti, pasūtītājs pretendentu izslēdz no dalības iepirkumā.
5. **Piedāvājumu izvēles kritērijs un lēmuma pieņemšana**
   1. Iepirkuma komisija izvēlas piedāvājumu ar viszemāko cenu, kas atbilst Nolikuma prasībām.
   2. Par uzvarētāju iepirkumā iepirkuma komisija atzīst pretendentu, kurš izraudzīts atbilstoši nolikumā noteiktajām prasībām un vērtēšanas kritērijam un nav izslēdzams no dalības iepirkumā saskaņā ar Publisko iepirkumu likuma 9.panta astoto daļu.
6. **Iepirkuma līguma slēgšanas kārtība**
   1. Iepirkuma rezultātā tiks slēgts iepirkuma līgums.
   2. Iepirkuma līgums tiks slēgts, pamatojoties uz pakalpojuma saņēmēja sagatavotu un ar pretendentu saskaņotu līgumprojektu.
   3. Līgumprojekta noteikumi tiks sagatavoti saskaņā ar šī iepirkuma noteikumiem.
7. **Iepirkumu komisijas tiesības un pienākumi**
   1. Komisijas tiesības:

12.1.1.Pieaicināt ekspertu pretendentu atlasei un piedāvājumu atbilstības pārbaudei, kā arī piedāvājumu vērtēšanai;

12.1.2.Izslēgt pretendentu no turpmākās dalības iepirkumā, ja pretendenta piedāvājums neatbilst Nolikumā noteiktajām prasībām;

12.1.3.Izvēlēties nākamo piedāvājumu ar viszemāko cenu, ja izraudzītais pretendents atsakās slēgt iepirkuma līgumu ar pasūtītāju;

12.1.4.Jebkurā brīdī pārtraukt iepirkumu, ja tam ir objektīvs pamatojums.

* 1. Komisijas pienākumi

12.2.1. Pārbaudīt nepieciešamo informāciju kompetentās institūcijās, publiski pieejamās datu bāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai pretendents vai kompetenta institūcija papildina vai izskaidro sertifikātus un dokumentus, kas iesniegti Iepirkuma komisijai;

12.2.2. Nodrošināt iepirkuma norisi un dokumentēšanu;

12.2.3. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;

12.2.4. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu un atbildes uz piegādātāju jautājumiem;

12.2.5. Labot aritmētiskās kļūdas pretendenta finanšu piedāvājumā, informējot par to pretendentu;

12.2.6. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un Nolikumu, izvēlēties piedāvājumu vai pieņemt lēmumu par iepirkuma pārtraukšanu, neizvēloties nevienu piedāvājumu, vai izbeigšanu.

1. **Pretendenta tiesības un pienākumi.**
   1. Pretendenta tiesības:

13.1.2. Apvienoties grupā ar citiem pretendentiem un iesniegt vienu kopēju piedāvājumu;

13.1.3. Pirms piedāvājumu iesniegšanas termiņa beigām grozīt vai atsaukt iesniegto piedāvājumu;

13.1.4. Publiska iepirkumu likumā noteiktos termiņos un kārtībā iesniegt iebildumus par Nolikumu;

13.1.5. Saņemt piedāvājuma sagatavošanai nepieciešamo dokumentāciju

* 1. Pretendenta pienākumi:

13.2.1. Sagatavot piedāvājumu atbilstoši Nolikuma prasībām;

13.2.2. Sniegt patiesu informāciju par savu kvalifikāciju un piedāvājumu;

13.2.3. Sekot līdzi pasūtītāja interneta adresē;

[www.daugavpilsnovads.lv](http://www.daugavpilsnovads.lv) ievietotajai informācijai un iespējamai papildu informācijai par iepirkumu, kā arī sniegtajām atbildēm uz pretendentu jautājumiem.

13.2.4. Sniegt atbildes uz Iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī vērtēšanai;

13.2.5. Segt visas izmaksas, kas saistītas ar piedāvājumu sagatavošanu un iesniegšanu;

13.2.6. Pretendentam, kura piedāvājumu izvēlas Iepirkuma komisija, 5 (piecu) darbdienu laikā, skaitot no uzaicinājuma saņemšanas dienas, jāparaksta līgums.

1. **Citi noteikumi**
   1. Izziņas un citus dokumentus, kurus Publisko iepirkumu likumā noteiktajos gadījumos izsniedz kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas.
   2. Piedalīšanās iepirkuma procedūrā ir pretendenta brīvas gribas izpausme. Iesniedzot savu piedāvājumu dalībai Iepirkumā, pretendents visā pilnībā pieņem un ir gatavs pildīt visas Nolikumā ietvertās prasības un noteikumus.
   3. Par Nolikuma neatņemamām sastāvdaļām tiek uzskatīti arī visi Nolikuma papildinājumi, labojumi, precizējumi un sniegtā papildinformācija.
   4. Iepirkuma nolikums sastādīts un apstiprināts latviešu valodā uz 6 (sešām) lapām un 3 (trim) pielikumiem, kas ir Nolikuma neatņemamas sastāvdaļas:

1.piekums – Pieteikums dalībai iepirkumā uz 1 (vienas) lapas

2.pielikums –Tehniskā specifikācija. Tehniskā piedāvājuma forma uz 6 (sešām) lapām;

3.pielikums – Finanšu piedāvājums uz 1 (vienas) lapas;

Iepirkumu komisijas priekšsēdētāja I.Guļāne

1.Pielikums

Iepirkuma „Specializēta mikroautobusa iegāde

personām ar īpašām vajadzībām pārvadāšanai Višķu sociālās aprūpes centrā” nolikumam

Identifikācijas Nr. Višķu SAC 2017/2

# Pieteikums dalībai iepirkumā

**„** **Specializēta mikroautobusa iegāde**

**personām ar īpašām vajadzībām pārvadāšanai Višķu sociālās aprūpes centrā”**

**Identifikācijas Nr. Višķu SAC 2017/2**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*pretendenta nosaukums*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*adrese, tālruņa un faksa numuri, e-pasta adrese*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*piedāvājuma sagatavotāja vārds, uzvārds, tālruņa un faksa numurs, e-pasta adrese*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*vienotais reģistrācijas numurs*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*uzņēmuma bankas rekvizīti*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā

*uzņēmuma vadītāja ieņemamais amats, vārds, uzvārds*

ar šī pieteikuma iesniegšanu:

* piesakās piedalīties iepirkumā **„** **Specializēta mikroautobusa iegāde personām ar īpašām vajadzībām pārvadāšanai Višķu sociālās aprūpes centrā”** (identifikācijas numurs Višķu SAC 2017/2);
* ir iepazinies ar iepirkuma Nolikumu un piekrīt visiem tajā minētajiem noteikumiem un apņemas tos ievērot;
* apliecina, ka uz pretendentu neattiecas Publisko iepirkumu likuma 9. panta astotās daļas nosacījumi;
* apstiprina, ka pasūtījuma piešķiršanas gadījumā slēgs iepirkuma līgumu par cenu, kāda iesniegta finanšu piedāvājumā, un saskaņā ar iepirkuma Nolikuma līguma projektu;
* garantē, ka visas sniegtās ziņas ir patiesas.

*Paraksta fiziska persona vai juridiskās personas vadītājs vai vadītāja pilnvarota persona \**

*(paraksts, zīmogs)*

2017.gada \_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pieteikums jāaizpilda datorsalikumā latviešu valodā.*

*Pieteikums jāparaksta uzņēmuma vadītājam.*

*\* Ja piedāvājumu iesniedz personu grupa, pieteikums dalībai iepirkuma procedūrā jāparaksta visām personām, kas ietilpst personu grupā. Pieteikumam pievieno dokumentu, kas apliecina pārstāvja tiesības parakstīt pieteikumu pretendenta (personu grupā ietilpstošās personas) vārdā*

2.Pielikums

Iepirkuma „Specializēta mikroautobusa iegāde personām ar īpašām vajadzībām pārvadāšanai Višķu sociālās aprūpes centrā” nolikumam

Identifikācijas Nr. Višķu SAC 2017/2

**Tehniskā specifikācija**

**Tehniskā Piedāvājuma forma**

**„** **Specializēta mikroautobusa iegāde**

**personām ar īpašām vajadzībām pārvadāšanai Višķu sociālās aprūpes centrā”**

**Identifikācijas Nr. Višķu SAC 2017/2**

Ar šo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iesniedz savu piedāvājumu iepirkumam „ Specializēta mikroautobusa iegāde personām ar īpašām vajadzībām pārvadāšanai Višķu sociālās aprūpes centrā”, identifikācijas Nr. Višķu SAC2017/2.

|  |  |  |  |
| --- | --- | --- | --- |
| **Nr.p.k.** | **Automašīnas tehniskais raksturojums** | | **Piedāvātās automašīnas (marka, modelis) tehniskie radītāji** |
| **Pozīcijas** | **Tehniskie rādītāji, kurus izvirzījis pasūtītājs** |
| 1. | Transportlīdzekļa tips | Mikroautobuss – vieglais pasažieru, pielāgots cilvēku ar īpašām vajadzībām pārvadāšanai |  |
| 2. | Virsbūves tips | Pasažieru |  |
| 3. | Automašīnas marka, modelis | Nav noteikts |  |
| 4. | Izlaiduma gads | 2017. |  |
| 5. | Pilna masa (kg) | Ne vairāk kā 3500 |  |
| 6. | Motora veids | Turbo dīzelis ar turbīnu un sadales vārpstas ķēdes piedziņu |  |
| 7. | Piedziņas veids | Priekšējo riteņu piedziņa |  |
| 8. | Motora tilpums (cm3) | Ne vairāk kā 2300 |  |
| 9. | Motora maksimālā jauda kw/Zs | Ne mazāk kā 105 kw |  |
| 10. | Motora atgāzu norma | Ne mazāk kā EURO 6 |  |
| 11. | Degvielas veids | Dīzeļdegviela |  |
| 12. | Degvielas tvertne | Ne mazāk kā 80 litri |  |
| 13. | Vidējais degvielas patēriņš kombinētajā ciklā, litri uz 100 km (pēc ražotāja datiem) | Ne vairāk kā 7,5 |  |
| 14. | CO2 izmešu daudzums kombinētajā ciklā, g/km (pēc ražotāja datiem) | ne vairāk, kā 200 g/km |  |
| 15. | Pārnesumkārbas veids | Vismaz 6-pakāpju mehāniskā (neieskaitot aizmugurējo) |  |
| 16. | Piedziņas veids | Priekšējo riteņu piedziņa |  |
| 17. | Riteņu garenbāze (mm) | Ne mazāk kā 4300 |  |
| 18. | Riepu izmērs | Vismaz R16 |  |
| 19. | Bremžu sistēma | Disku bremzes priekšā un aizmugurē;  Bremžu antibloķēšanas sistēma (ABS);  Elektroniskā stabilitātes sistēma;  Pretbuksēšanas sistēma |  |
| 20. | Mikroautobusa garums (mm) | Ne mazāk kā 6190 |  |
| 21. | Mikroautobusa augstums (mm) | Ne mazāk kā 2450 |  |
| 22. | Mikroautobusa platums ar spoguļiem (mm) | Ne mazāk kā 2450 |  |
| 23. | Krāsa | Nav noteikta, piedāvāt vismaz trīs tīrtoņa virsbūves krāsu izvēli |  |
| 24. | Sēdvietu skaits (neieskaitot vadītāja vietu) | Jānodrošina pasažieru pārvadājumi vismaz trīs šādās kombinācijās:  1) 8 pasažieri sēdekļos + vadītājs;  2) 3 pasažieri nostiprinātos ratiņkrēslos + 5 pasažieri sēdekļos + vadītājs;  3) 1 cilvēks nostiprinātās nestuvēs + 4 pasažieri sēdekļos + vadītājs |  |
| 25. | Vadītāja sēdeklis;  Priekšējo pasažieru sēdeklis | Pēc augstuma regulējams vadītāja sēdeklis ar elkoņa atbalstu;  Divvietīgs pasažieru sēdeklis blakus vadītājam ar galvas balstiem, ar uzglabāšanas nodalījumu zem sēdekļa, atzveltnes daļa nolokāma un pārveidojama par galdiņu |  |
| 26. | Durvju skaits | - vadītāja durvis;  - priekšēja pasažiera durvis;  - bīdāmās durvis labajā pusē ar stiklojumu;  - aizmugures durvis ar stikliem un apsildi. Aizmugures durvju atvēršanās veids – divviru uz sāniem ar ne mazāk kā 1800 atvērumu |  |
| 27. | Sānu bīdāmas durvis | Sānu bīdāmā durvju atveres platums – ne mazāk par 1250 mm un augstums 1750 mm |  |
| 28. | Aizmugurējo durvju atvēruma augstums | Ne mazāk kā 1800 mm |  |
| 29. | Papildus prasības | Stūres pastiprinātājs |  |
| Augstumā regulējama stūre |  |
| Vismaz vadītāja drošības spilvens |  |
| Kruīza kontrole |  |
| Centrālā atslēga ar tālvadību |  |
| Elektroniski regulējami un apsildāmi ārējie atpakaļskata spoguļi |  |
| Atsevišķie pasažieru sēdekļi otrajā un trešajā rindā, viegli izņemami un transportējami, ar regulējamu muguras balstu, aprīkoti ar drošības siksnām, viegli kopjams sēdekļu audums, ar tīkliņu mantām aizmugurē, vismaz 4 rokas balsti otrajā un trešajā sēdekļu rindā, |  |
| Ātrās fiksācijas stiprinājumi sēdekļiem |  |
| Alumīnija sliedes sēdekļu izņemšanai, pārvietošanai un fiksācijai |  |
| Elektriskie logu pacēlāji priekšējās durvīs |  |
| Elektriski izbīdāms pakāpiens sānu bīdāmajam durvīm labajā pusē vieglākai iekāpšanai mikroautobusā |  |
| Iekšējais iekāpšanas papildus rokturis sānu bīdāmo durvju labajā pusē (vertikāls) |  |
| Tērauda diski ar dekoratīvām uzlikām |  |
| Vismaz divas 12v kontaktligzdas (pie šofera un pasažieru salonā) |  |
| Radio + USB, vismaz 2 skaļruni autobusa priekšējā daļā un 2 skaļruni pasažieru salonā |  |
| Gaisa kondicionētājs vadītājam un priekšējiem pasažieriem |  |
| Gaisa kondicionēšanas sistēma mikroautobusa salonam, uzstādīts plauktā virs vadītāja jauda – ne mazāk kā 5kW |  |
| Salona gaisa filtrs |  |
| Papildus autonomais gaisa sildītājs pasažieru salonā, jauda - ne mazāk kā 4 kW;  Regulātors sildītājam; |  |
| Papildus autonomais sildītājs dzinējam, jauda - ne mazāk kā 5 kW; Pults ar taimeri sildītājam; |  |
| Pasažieru salona griestu un sānu sienu siltumizolācija, griestu un durvju tapsējums ar finieri un mīkstu materiālu;  Grīda no viegli kopjama materiāla (ar laminēto saplāksni un linoleju) |  |
| Plaukti kabīnē virs vadītāja un priekšējiem pasažieriem |  |
| Drošības signalizācija |  |
| Rūpnīcas imobilaizers |  |
| Pārkošanas sensori aizmugurē |  |
| Priekšējie miglas lukturi |  |
| Tuvās gaismas patstāvīgi ieslēgtas iedarbinot motoru |  |
| Kartera aizsargs |  |
| Borta dators |  |
| Ziemas riepu komplekts ar diskiem |  |
| Priekšējie un aizmugurējie dubļu sargi |  |
| Papildus elektriska gaisa ventilācija pasažieru salonā |  |
| 30. | Papildus aprīkojums | Gulošas personas speciālas nestuves, vismaz triju pozīciju augstumā regulējamas transportēšanas nestuves:  \*garums -195 cm (+5cm)  \*platums – 55 cm (+5cm)  \*augstums pārvietošanas pozīcijā  no 74 līdz 91 cm  \*maksimālā svara slodze vismaz 250 kg  \*viegla materiāla konstrukcija, aprīkota ar 4 (četriem) pārvietošanas riteņiem un vismaz divām fiksējamām riteņu bremzēm  \*nestuves aprīkotas ar 4 (četriem) riteņiem, lai nodrošinātu ievietošanu automašīnā uz grīdas  \*nestuves vienkārši transformējamas vismaz 3 pozīciju augstumos  \*pastāvīgs matracis un spilvens no viegli kopjama un mitruma necaurlaidīga materiāla  \*vismaz 2 (divas) drošības siksnas personas fiksācijai  \*svars ar pilnu aprīkojumu – ne vairāk kā 40 kg |  |
| Salona grīda aprīkota ar nestuvju nostiprināšanas mehānismiem personas transportēšanai |  |
| Jānodrošina iespēju izņemt sēdvietas ar ātrās fiksācijas stiprinājumiem, lai uzstādot gulošas personas transportēšanas nestuves vienlaicīgi nodrošinātu vismaz 4 (četru) pasažieru (pavadošu personu) sēdvietas |  |
| Komplektā jābūt ratiņu fiksācijas saitēm – mehānismiem un katrā ratiņkrēslā sēdošā pasažiera drošības jostu komplektam.  Fiksācijas mehānismiem jābūt universāliem, piemērotiem dažādu izmēru ratiņkrēslu nostiprināšanai |  |
| Fiksācijas vietas grīdā nedrīkst traucēt pasažieru pārvadāšanu |  |
| Aprīkots ar vieglmetāla kompaktu elektrohidraulisku liftu, kurš darbināms ar pulti invalīdu ratiņkrēsla uzbraukšanai, pacelšanai un iebraukšanai mikroautobusā ar vienu balstu.  Lifta obligātās prasības:  \*celtspēja ne mazāk kā 250kg  \*barošanas bloks 12 V  \*platforma vismaz 110x75 cm  \*avārijas papildus manuālais sūknis |  |
| Pretendents nodrošina uzstādīto iekārtu un veiktās pārbūves atbilstību CSN un citu LR normatīvo aktu prasībām |  |
| Mikroautobusa reģistrāciju CSDD uz pasūtītāja vārda, tehnisko apskati uz 2 gadiem pārdevējs veic uz sava rēķina, cenā iekļaujot visus nodokļus, nodevas, piegādes izdevumus un pirmspārdošanas sagatavošanas izdevumus |  |
| OCTA un KASKO polises 12 (divpadsmit) mēnešiem |  |
| Gumijas grīdas paklāju komplekts vadītājam un priekšējiem pasažieriem |  |
| Tonēti pasažieru salona logi |  |
| Aptieciņa, ugunsdzēšamais aparāts, avārijas trīsstūris, atstarojoša drošības veste |  |
| Noņemams piekabes āķis |  |
| Pasažieru salona apgaismojums, vismaz 6 LED lampas ar manuāliem slēdžiem |  |
| Pārnesams ledusskapis, kas darbojas no 12V un 220V sprieguma, kopējais tilpums - ne mazāk kā 29 litri |  |
| 31. | Garantija | Vismaz 2 gadu rūpnīcas garantija bez nobraukuma ierobežojuma |  |
| Garantija pret virsbūves caurrūsēšanu - vismaz 6 gadi |  |
| 32. | Piegādes laiks | ne vēlāk kā 4 (četru) mēnešu laikā no līguma noslēgšanas brīža |  |
| 33. | Citas obligātas prasības | Mikroautobusam jāatbilst Latvijas Republikā spēkā esošo normatīvo aktu prasībām un jābūt ES sertificētam |  |
| Pretendentam jābūt Satiksmes Ministrijas izdotai atļaujai par attiecīgo preču piegādi un pārdošanu Latvijas Republikā |  |
| Pretendentam jābūt transportlīdzekļa ražotajā oficiālam pārstāvim, kurš darbojas ne mazāk kā 5 gadus kā piedāvātas markas ražotāja oficiālais pārstāvis.  Pretendentam jāiesniedz attiecīga transportlīdzekļa ražotāja vai izplatītāja parakstīts dokumenta oriģināls vai kopija (izziņa, apliecinājums, vēstule vai cits satura ziņā pielīdzināms dokuments), kas apliecina, ka pretendentam ir tiesības pārdot ražotāja produkciju un uzņemties garantijas saistības |  |
| Tehniskas apkopes iespēja un garantijas remonta iespēja automašīnas ražotāja oficiālajā pārstāvniecībā, kura darbojas ne mazāk kā 5 gadus kā piedāvātas markas ražotāja oficiālais pārstāvis un atrodas ne tālāk kā 40 km no Pasūtītāja juridiskas adreses. |  |

\* Mikroautobusa komplektācija veikta ražotāja rūpnīcā.

Papildus prasības:

* 1. Jāiesniedz piedāvātā mikroautobusa krāsaini fotoattēli un norādāms konkrēts interneta resursa links, kur redzami piedāvātā mikroautobusa krāsaini attēli.
  2. Pretendentam jāpiegādā mikroautobusu līdz Pasūtītājam uz sava rēķina.

Pretendents drīkst pievienot arī citu informāciju un materiālus, kas raksturo piedāvāto mikroautobusu tehniski un vizuāli.

Pretendentam, piegādājot mikroautobusu, jānodod Pasūtītāja pārstāvim arī:

1. transportlīdzekļa reģistrācijas apliecība;
2. reģistrētās numura zīmes;
3. mikroautobusa servisa grāmatiņa;
4. tehnisko parametru un lietošanas instrukcijas dokumentācija.

*Paraksta fiziska persona vai juridiskās personas vadītājs vai vadītāja pilnvarota persona*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts)*

2017. gada \_\_\_\_\_\_\_\_\_\_\_\_\_\_\_\_\_\_\_\_\_

3.Pielikums

Iepirkuma „Specializēta mikroautobusa iegāde

personām ar īpašām vajadzībām pārvadāšanai Višķu sociālās aprūpes centrā” nolikumam

Identifikācijas Nr. Višķu SAC 2017/2

**FINANŠU PIEDĀVĀJUMS**

**Publiskajam iepirkumam „** **Specializēta mikroautobusa iegāde**

**personām ar īpašām vajadzībām pārvadāšanai Višķu sociālās aprūpes centrā”**

**Identifikācijas Nr. Višķu SAC 2017/2**

Finanšu piedāvājumā piedāvātajā cenā iekļautas visas preču vienības cenas, izdevumi, kas saistīti ar preces piegādi un saistītās izmaksas.

|  |  |  |  |
| --- | --- | --- | --- |
| Nosaukums | Piedāvājuma cena EUR bez PVN \* | 21% PVN EUR | Piedāvājuma cena EUR ar PVN \* |
| **Mikroautobuss \_\_\_\_\_\_\_\_\_\_\_\_\_\_\_\_\_**  *(norādīt transportlīdzekļa ražotāju un marku, saskaņā ar Tehnisku piedāvājumu\*)* | \_\_\_\_\_  *(skaits cipariem)*  (\_\_\_\_\_\_\_\_\_\_\_\_\_\_)  *(skaits vārdiem)* | \_\_\_\_\_  *(skaits cipariem)*  (\_\_\_\_\_\_\_\_\_\_\_\_\_)  *(skaits vārdiem)* | \_\_\_\_\_  *(skaits cipariem)*  (\_\_\_\_\_\_\_\_\_\_\_\_\_\_\_)  *(skaits vārdiem)* |

\* - apliecinām, ka piedāvājuma cenā iekļauta transportlīdzekļa piegāde Višķu sociālās aprūpes centram, “Rūpes”, Višķu tehnikums, Višķu pagasts, Daugavpils novads.

*Paraksta fiziska persona vai juridiskās personas vadītājs vai vadītāja pilnvarota persona* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts)*

2017. gada \_\_\_\_\_\_\_\_\_\_\_\_\_\_\_\_\_\_\_